Sten Bugge

Sten Bugge (født 29. mars 1885 i Hen i Ådalen, død 22. juli 1977) var en norsk prest og misjonær.

Sten Bugge var sønn av ingeniøren Harald Bugge (1854–1938). Han ble cand. theol.  i 1908 og var misjonsprest i Kina fra 1910. I 1915 ble han bestyrer av Det norske misjonsselskaps skole i Taohwalun, og var fra 1928 til 1934 rektor for den lutherske presteskolen i Shekou. Fra 1934 var han tilbake i Norge og kom med i Oxford-bevegelsen. Han underviste i Det nye testamente ved Universitetet i Oslo fra 1942 til 1943.

Bugge utga en bok om den kinesiske filosofen Konfusius i serien Religionens stormenn.

Referanser

Litteratur 
 Reidar Bolling: Norges prester og andre teologiske kandidater. Oslo: Hanche, 1949.

Eksterne lenker 

Norske lutherske prester
Norske misjonærer i Kina
Vitenskapelig ansatte ved Universitetet i Oslo
Personer fra Ringerike kommune